Pirkimo Specialiųjų sąlygų 
                       1 priedas

MINIMALŪS PASLAUGŲ TEIKĖJŲ KVALIFIKACIJOS REIKALAVIMAI

	Paslaugų teikėjas, dalyvaujantis pirkime, turi atitikti šiuos minimaliuosius kvalifikacijos reikalavimus:
	Eil. Nr.
	Reikalavimai
	Atitiktį reikalavimams patvirtinantys dokumentai

	1.1.
	Paslaugų teikėjas per pastaruosius 5 metus iki pasiūlymų pateikimo termino pabaigos turi būti tinkamai įvykdęs ne mažiau kaip 2 renginių organizavimo sutartis, kurių kiekvienos vertė ne mažesnė kaip 21,000 Eur be PVM ir kurių metu buvo organizuoti tarptautiniai, valstybinio lygmens renginiai. Paslaugų teikėjo įvykdyti renginiai turi būti skirti ne mažesnei kaip 50 dalyvių tarptautinei auditorijai, dalyvaujant valstybės institucijų, tarptautinių organizacijų, diplomatinių atstovybių ar kitų oficialių institucijų atstovams.

	Pateikiamas per paskutinius 5 metus įvykdytų arba vykdomų sutarčių sąrašas, nurodant sutarties pavadinimą, paslaugų teikimo laikotarpį, sutarties objektą, vertę, užsakovą.

Perkančioji organizacija, norėdama įsitikinti arba siekdama pasitikslinti pateiktą informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su Paslaugų teikėjo nurodytu užsakovo atstovu, prašyti pateikti įvykdytų arba vykdomų sutarčių kopijas arba išrašus iš sutarčių bei sutarties objektą apibūdinančius dokumentus. 
Turi būti užpildytas Specialiųjų pirkimo sąlygų 5 priedas.


	1.2.

	Paslaugų teikėjas turi pasiūlyti projekto vadovą, kuris bus atsakingas už bendrą renginio planavimą, organizavimą, koordinavimą ir komunikaciją su Perkančiąja organizacija viso sutarties vykdymo metu.

Projekto vadovas turi turėti ne mažesnę kaip 3 metų renginių organizavimo patirtį ir per pastaruosius 5 metus būti koordinavęs ne mažiau kaip 3 tarptautinius, nacionalinio arba valstybinio lygmens renginius, kuriuose dalyvavo ne mažiau kaip 50 dalyvių.

Projekto vadovas privalo laisvai ir sklandžia bendrauti lietuvių kalba žodžiu ir raštu. Jeigu lietuvių kalba nėra projekto vadovo gimtoji kalba, jis turi ją mokėti ne žemesniu kaip C1 lygiu. Projekto vadovas taip pat privalo mokėti anglų kalbą ne žemesniu kaip B2 lygiu.



	Pateikiama:
1. Paslaugas teikiančių specialistų sąrašas, kuriame turi būti nurodyti siūlomų specialistų vardai, pavardės, teisiniai santykiai su Paslaugos teikėju. 
2. Sąraše nurodyto projekto vadovo darbo patirties aprašymas, kuriame pateikiama išsami projekto vadovo darbo patirtis, nurodomi vykdytų sutarčių (projektų) pavadinimai, jų vykdymo laikotarpiai ir apimtis, projekto vadovo vaidmuo, darbo pobūdis sutartyje (projekte), pagrindinės vykdytos veiklos ir atsakomybės, taip pat darbo pobūdis vykdant nurodytas sutartis.
 3. Jeigu lietuvių kalba nėra projekto vadovo gimtoji kalba, turi būti pateikti lietuvių kalbos mokėjimą ne žemesniu kaip C1 lygiu pagrindžiantys dokumentai. Lietuvių kalbos, kaip gimtosios kalbos, atveju papildomų kalbos mokėjimą pagrindžiančių dokumentų pateikti nereikalaujama.
4. Anglų kalbos lygį pagrindžiantys dokumentai (tarptautiniai kalbos testų sertifikatai, pažymos iš akredituotos kalbų mokyklos ar kiti dokumentai). 
5. Jei Paslaugų teikėjas remsis ūkio subtiekėjo pajėgumais, jis turi pateikti siūlomo subtiekėjo projekto vadovo pasirašytą sutikimą viešojo pirkimo laimėjimo atveju teikti paslaugas ir, jei tai juridinis asmuo, sutikimas turi būti patvirtintas subtiekėjo vadovo parašu.

Turi būti užpildytas Specialiųjų pirkimo sąlygų 6 priedas.


	1.3.
	Paslaugų teikėjas turi pasiūlyti Projekto komandą, sudarytą iš ne mažiau kaip 2 specialistų, per pastaruosius 5 metus turinčių ne mažesnę kaip 3 metų patirtį renginių organizavimo, dalyvių aptarnavimo, logistikos koordinavimo, renginių administravimo ir techninio aptarnavimo srityse.

Komandos nariai privalo laisvai ir sklandžiai bendrauti lietuvių kalba žodžiu ir raštu. Jeigu lietuvių kalba nėra projekto vadovo gimtoji kalba, jis turi ją mokėti ne žemesniu kaip C1 lygiu.
Komandos nariai taip pat privalo mokėti anglų kalbą ne žemesniu kaip B2 lygiu.
	Pateikiama:
1. Paslaugas teikiančių specialistų sąrašas, kuriame turi būti nurodyti siūlomų specialistų vardai, pavardės, teisiniai santykiai su Paslaugos teikėju 
2. Kiekvieno sąraše nurodyto specialisto darbo patirties aprašymas, kuriame pateikiama išsami specialisto darbo patirtis, nurodomi vykdytų sutarčių (projektų) pavadinimai, jų vykdymo laikotarpiai ir apimtis, specialisto vaidmuo kiekvienoje sutartyje (projekte), darbo pobūdis, pagrindinės vykdytos veiklos ir atsakomybės, taip pat darbo pobūdis vykdant nurodytas sutartis.
3. Jeigu lietuvių kalba nėra gimtoji kalba, turi būti pateikti lietuvių kalbos mokėjimą ne žemesniu kaip C1 lygiu pagrindžiantys dokumentai. Lietuvių kalbos, kaip gimtosios kalbos, atveju papildomų kalbos mokėjimą pagrindžiančių dokumentų pateikti nereikalaujama.
4. Anglų kalbos lygį pagrindžiantys dokumentai (tarptautiniai kalbos testų sertifikatai, pažymos iš akredituotos kalbų mokyklos ar kiti dokumentai). 
5. Jei Paslaugų teikėjas remsis ūkio subjekto pajėgumais, jis turi pateikti siūlomo subtiekėjo specialisto pasirašytą sutikimą viešojo pirkimo laimėjimo atveju teikti paslaugas ir, jei tai juridinis asmuo, sutikimas turi būti patvirtintas subtiekėjo vadovo parašu.

Turi būti užpildytas Specialiųjų pirkimo sąlygų 6 priedas.

